ddrg/super_eurlex huggingface dataset:
Απόφαση της Επιτροπής

της 19ης Απριλίου 2002

για τη χρηματική συμμετοχή της Κοινότητας στις δαπάνες που πραγματοποιούνται από τη Γερμανία για την κατάρτιση του κοινοτικού αμπελουργικού μητρώου

[κοινοποιηθείσα υπό τον αριθμό Ε(2002) 1445]

(Το κείμενο στη γερμανική γλώσσα είναι το μόνο αυθεντικό)

(2002/303/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2392/86 του Συμβουλίου, της 24ης Ιουλίου 1986, για την κατάρτιση του κοινοτικού αμπελουργικού μητρώου(1), όπως τροποποιήθηκε τελευταία από τον κανονισμό (ΕΚ) αριθ. 1631/98(2), και ιδίως το άρθρο 9 παράγραφος 3,

Mετά από διαβούλευση με το Ευρωπαϊκό Γεωργικό Ταμείο Προσανατολισμού και εγγυήσεων,

Εκτιμώντας τα ακόλουθα:

(1) Σύμφωνα με το άρθρο 9 παράγραφος 1 του κανονισμού (ΕΟΚ) αριθ. 2392/86, η Κοινότητα συμμετέχει κατά ποσοστό 50 % του πραγματικού κόστους στη χρηματοδότηση της κατάρτισης του κοινοτικού αμπελουργικού μητρώου στα κράτη μέλη και στις επενδύσεις για μηχανοργάνωση που είναι απαραίτητες για τη διαχείριση του εν λόγω μητρώου.

(2) Με βάση το άρθρο 9 παράγραφος 3 του ιδίου κανονισμού πληρώθηκαν προκαταβολές στη Γερμανία οι οποίες και θα αφαιρεθούν από το συνολικό ποσό της κοινοτικής συμμετοχής.

(3) Σύμφωνα με το άρθρο 8 παράγραφος 4 του ίδιου κανονισμού, τα άρθρα 8 και 9 του κανονισμού (ΕΚ) αριθ. 1258/1999 του Συμβουλίου(3) εφαρμόζονται στην κοινοτική χρηματοδότηση κατάρτισης του μητρώου.

(4) Η Γερμανία διαβίβασε στην Επιτροπή τα αναγκαία έγγραφα για να αποφασίσει επί του ποσού που θα αναλάβει ως δαπάνες που πραγματοποιούνται για την κατάρτιση του μητρώου.

(5) Η Επιτροπή προέβη στις εξακριβώσεις που προβλέπονται στα άρθρα 9 παράγραφος 2 του κανονισμού (ΕΟΚ) αριθ. 729/70 του Συμβουλίου(4) και του κανονισμού (ΕΚ) αριθ. 1258/1999.

(6) Μετά από τις εξακριβώσεις που πραγματοποιήθηκαν, ένα μέρος των δαπανών που δηλώθηκαν από τη Γερμανία δεν πληροί τους απαιτούμενους κανονιστικούς όρους και συνεπώς δεν μπορεί να χρηματοδοτηθεί από την Κοινότητα, οι δαπάνες δε αυτές αφορούν κυρίως εργασίες μεταγενέστερες της περατώσεως του μητρώου.

(7) Η αξιολόγηση των ποσών που θα ληφθούν υπόψη και εκείνων που θα απορριφθούν λόγω της μη συμμόρφωσής τους προς τους κοινοτικούς κανόνες, ανακοινώθηκε στη Γερμανία στις 7 Νοεμβρίου 2001,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα συμμετέχει στις δαπάνες που πραγματοποιήθηκαν από τη Γερμανία για την κατάρτιση του κοινοτικού αμπελουργικού μητρώου για το ποσό που καθορίζεται στον πίνακα που επισυνάπτεται στην παρούσα απόφαση.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 19 Απριλίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 208 της 31.7.1986, σ. 1.

(2) ΕΕ L 210 της 28.7.1998, σ. 14.

(3) ΕΕ L 160 της 26.6.1999, σ. 103.

(4) ΕΕ L 94 της 28.4.1970, σ. 13.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
Απόφαση του Συμβουλίου

της 22ας Απριλίου 2002

που εξουσιοδοτεί την Πορτογαλική Δημοκρατία να ανανεώσει, μέχρι τις 9 Απριλίου 2003, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής

(2002/333/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 354 παράγραφος 3,

την πρόταση της Επιτροπής,

Εκτιμώντας τα ακόλουθα:

(1) Η συμφωνία αμοιβαίων αλιευτικών σχέσεων μεταξύ της κυβέρνησης της Πορτογαλικής Δημοκρατίας και της κυβέρνησης της Δημοκρατίας της Νοτίου Αφρικής, που υπογράφηκε στις 9 Απριλίου 1979, άρχισε να ισχύει την ίδια ημέρα για αρχική περίοδο δέκα ετών. Παραμένει σε ισχύ για αόριστο χρονικό διάστημα, αν δεν καταγγελθεί, μέσω προειδοποίησης δώδεκα μηνών.

(2) Το άρθρο 354 παράγραφος 2 της πράξης προσχώρησης προβλέπει ότι τα δικαιώματα και οι υποχρεώσεις που απορρέουν από τις συμφωνίες αλιείας, τις οποίες έχει συνάψει η Πορτογαλική Δημοκρατία με τρίτες χώρες, δεν παραβλάπτονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά σε ισχύ.

(3) Δυνάμει του άρθρου 354 παράγραφος 3 της αυτής πράξης προσχώρησης, το Συμβούλιο λαμβάνει, πριν από τη λήξη των αλιευτικών συμφωνιών που έχει συνάψει η Πορτογαλική Δημοκρατία με τρίτες χώρες, τις κατάλληλες αποφάσεις για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, περιλαμβανομένης και της δυνατότητας παράτασής τους για χρονικά διαστήματα ενός έτους κατ' ανώτατο όριο. Η προαναφερθείσα συμφωνία ανανεώθηκε μέχρι τις 9 Απριλίου 2002(1).

(4) Θα πρέπει να εξουσιοδοτηθεί η Πορτογαλική Δημοκρατία να ανανεώσει, έως τις 9 Απριλίου 2003, την εν λόγω συμφωνία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Πορτογαλική Δημοκρατία εξουσιοδοτείται να ανανεώσει, μέχρι τις 9 Απριλίου 2003, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής, η οποία άρχισε να ισχύει στις 9 Απριλίου 1979.

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Λουξεμβούργο, 22 Απριλίου 2002.

Για το Συμβούλιο

Ο Πρόεδρος

M. Arias Cañete

(1) ΕΕ L 123 της 4.5.2001, σ. 23.
Απόφαση της Επιτροπής

της 22ας Φεβρουαρίου 2002

όσον αφορά ορισμένα μέτρα προστασίας σχετικά με την κλασική πανώλη των χοίρων στο Λουξεμβούργο

[κοινοποιηθείσα υπό τον αριθμό Ε(2002) 671]

(Κείμενο που παρουσιάζει ενδιαφέρον για τον ΕΟΧ)

(2002/163/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/EOK του Συμβουλίου, της 26ης Ιουνίου 1990, σχετικά με κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία αριθ. 92/118/EOK(2), και, ιδίως, το άρθρο 10 παράγραφος 3,

Εκτιμώντας τα ακόλουθα:

(1) Στο Λουξεμβούργο έχουν εκδηλωθεί εστίες κλασικής πανώλης των χοίρων.

(2) Το Λουξεμβούργο έχει λάβει μέτρα στο πλαίσιο της οδηγίας 2001/89/ΕΚ του Συμβουλίου, της 23ης Οκτωβρίου 2001, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων(3).

(3) Οι εστίες αυτές είναι ικανές να θέσουν σε κίνδυνο το ζωικό κεφάλαιο των κρατών μελών. Κατά συνέπεια, είναι ενδεδειγμένη η λήψη ορισμένων επιπρόσθετων μέτρων όσον αφορά τις μετακινήσεις και την αποστολή χοίρων και ορισμένων προϊόντων χοίρου από, εντός και μέσω του Λουξεμβούργου.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Λουξεμβούργο διασφαλίζει ότι δεν πραγματοποιούνται από το έδαφός του αποστολές χοίρων, σπέρματος χοίρων, ωαρίων και εμβρύων χοίρων και ότι η διέλευση μέσω του Λουξεμβούργου οχημάτων που μεταφέρουν χοίρους απαγορεύεται.

Άρθρο 2

1. Το Λουξεμβούργο διασφαλίζει ότι στο έδαφός του διακινούνται χοίροι μόνον εφόσον οι χοίροι αυτοί:

α) έχουν διαμείνει στην εκμετάλλευση προέλευσης επί χρονικό διάστημα τουλάχιστον 30 ημερών πριν από τη φόρτωση και

β) μεταφέρονται κατευθείαν σε σφαγείο για άμεση σφαγή.

2. Οι μετακινήσεις χοίρων προς σφαγείο όπως αναφέρεται στην παράγραφο 1 επιτρέπονται μόνο μετά από προηγούμενη άδεια των αρμόδιων αρχών του Λουξεμβούργου.

Άρθρο 3

Το Λουξεμβούργο διασφαλίζει ότι τα οχήματα που έχουν χρησιμοποιηθεί για τη μεταφορά χοίρων καθαρίζονται και απολυμαίνονται μετά από κάθε τέτοια μεταφορά, ενώ ο μεταφορέας προσκομίζει αποδεικτικά στοιχεία της απολύμανσης αυτής.

Άρθρο 4

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές κατά τρόπο ώστε να συνάδουν με τις διατάξεις της παρούσας απόφασης. Ενημερώνουν αμέσως την Επιτροπή σχετικά.

Άρθρο 5

Η παρούσα απόφαση θα επανεξεταστεί πριν από τις 10 Μαρτίου 2002. Εφαρμόζεται μέχρι τις 15 Μαρτίου 2002.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 22 Φεβρουαρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 316 της 1.12.2001, σ. 5.
EL Επίσηµη Εφηµερίδα των Ευρωπαϊκών Κοινοτήτων 9.1.2003 L4/24
1 2 3 4 5 6∆ΙΟΡΘΩΤΙΚΑ
∆ιορθωτικό στην απόφαση 2002/986/ΕΚ της Επιτροπής, της 13ης ∆εκεµβρίου 2002, σχετικά µε την τροποποίηση των
αποφάσεων 2001/881/ΕΚ, για την κατάρτιση καταλόγου µεθοριακών σταθµών επιθεώρησης που είναι εγκεκριµένοι γιατη διενέργεια κτηνιατρικών ελέγχων σε ζώα και ζωικά προϊόντα από τρίτες χώρες, και 2002/459/ΕΚ για την κατάρτιση
του καταλόγου των µονάδων του δικτύου πληροφορικής ΑΝΙΜΟ
(Επίσηµη Εφηµερίδα των Ευρωπαϊκών Κοινοτήτων L344 της 19ης ∆εκεµβρίου 2002)
Στη σελίδα 33, στο παράρτηµα Ι, στον «ΚΑΤΑΛΟΓΟ ΤΩΝ ΕΓΚΕΚΡΙΜΕΝΩΝ ΜΕΘΟΡΙΑΚΩΝ ΣΤΑΘΜΩΝ ΕΠΙΘΕΩΡΗΣΗΣ», µετά
την ΙΤΑΛΙΑ και πριν από τις ΚΑΤΩ ΧΩΡΕΣ, προστίθεται η ακόλουθη χώρα:
País: LUXEMBURGO — Land: LUXEMBOURG — Land: LUXEMBURG — Χώρα:ΛΟΥΞΕΜΒΟΥΡΓΟ —Country: LUXEM-
BOURG — Pays: LUXEMBOURG — Paese: LUSSEMBURGO — Land: LUXEMBURG — País: LUXEMBURGO — Maa:
LUXEMBURG — Land: LUXEMBURG
Luxembourg 0600199 ACentre 1 HC
Centre 2 NHC-NT
Centre 3 U, E, O
Διορθωτικό στην απόφαση αριθ. 184, της 10ης Δεκεμβρίου 2001, για τα υποδείγματα των εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (Ε 201-Ε 207, Ε 210, Ε 213 και Ε 215)

(Επίσημη Εφημερίδα των Ευρωπαϊκών Κοινοτήτων L 304 της 6ης Νοεμβρίου 2002)

Τα υποδείγματα των εντύπων Ε 211 και Ε 212 περιελήφθησαν εσφαλμένα στην προαναφερόμενη δημοσίευση και, επομένως, πρέπει να απαλειφθούν από τις εκδόσεις σε όλες τις γλώσσες.
Διορθωτικό στην απόφαση 2002/659/ΕΚ της Επιτροπής, της 19ης Αυγούστου 2002, για την επιλεξιμότητα των δαπανών που θα πραγματοποιηθούν από ορισμένα κράτη μέλη κατά το 2002 για τη συλλογή και διαχείριση των δεδομένων που χρειάζονται κατά την άσκηση της κοινής αλιευτικής πολιτικής

(Επίσημη Εφημερίδα των Ευρωπαϊκών Κοινοτήτων L 224 της 21ης Αυγούστου 2002)

Σελίδα 56, παράρτημα Ι, τρίτη στήλη "Μέγιστη κοινοτική συμμετοχή", τέταρτη σειρά "ΕΛΛΑΔΑ":

αντί:

>ΘΕΣΗ ΠΙΝΑΚΑ>,

διάβαζε:

>ΘΕΣΗ ΠΙΝΑΚΑ>.
Απόφαση του Συμβουλίου

της 16ης Οκτωβρίου 2001

για την εξ ονόματος της Ευρωπαϊκής Κοινότητας υπογραφή του πρωτοκόλλου που επισυνάπτεται στη σύμβαση των Ηνωμένων Εθνών για την καταπολέμηση του διεθνούς οργανωμένου εγκλήματος, σχετικά με την καταπολέμηση της παράνομης κατασκευής και διακίνησης πυροβόλων όπλων, των εξαρτημάτων τους, των μερών τους και των πυρομαχικών

(2001/748/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως τα άρθρα 95 και 133, σε συνδυασμό με το άρθρο 300 παράγραφος 2 πρώτο εδάφιο,

την πρόταση της Επιτροπής,

Εκτιμώντας τα ακόλουθα:

(1) Τα στοιχεία του πρωτοκόλλου σχετικά με την καταπολέμηση της παράνομης κατασκευής και διακίνησης πυροβόλων όπλων, των εξαρτημάτων τους, των μερών τους και των πυρομαχικών που εμπίπτουν στην κοινοτική αρμοδιότητα έτυχαν διαπραγμάτευσης εκ μέρους της Επιτροπής μετά από έγκριση του Συμβουλίου εξ ονόματος της Κοινότητας.

(2) Το Συμβούλιο ανέθεσε επίσης στην Επιτροπή να διαπραγματευθεί την προσχώρηση της Κοινότητας στη διεθνή αυτή συμφωνία.

(3) Η διαπραγμάτευση περατώθηκε αισίως και το κείμενο που απέρρευσε από αυτή θα είναι ανοικτό προς υπογραφή εκ μέρους των κρατών μελών και, στο πλαίσιο των αρμοδιοτήτων τους, των περιφερειακών οργανισμών οικονομικής ολοκλήρωσης.

(4) Τα κράτη μέλη δήλωσαν την πρόθεσή τους να προβούν στην υπογραφή του εν λόγω κειμένου το συντομότερο δυνατό και είναι σημαντικό να είναι σε θέση η Ευρωπαϊκή Κοινότητα να πράξει το ίδιο,

ΑΠΟΦΑΣΙΖΕΙ:

Άρθρο μόνο

1. Ο πρόεδρος του Συμβουλίου εξουσιοδοτείται να ορίσει τα αρμόδια πρόσωπα για την υπογραφή, εξ ονόματος της Ευρωπαϊκής Κοινότητας, του πρωτοκόλλου που επισυνάπτεται στη σύμβαση των Ηνωμένων Εθνών για την καταπολέμηση του διεθνούς οργανωμένου εγκλήματος, σχετικά με την καταπολέμηση της παράνομης κατασκευής και διακίνησης πυροβόλων όπλων, των εξαρτημάτων, των μερών τους και των πυρομαχικών.

2. Το κείμενο του πρωτοκόλλου, που ενεκρίθη από την Γενική Συνέλευση των Ηνωμένων Εθνών με το ψήφισμα αριθ. 55/255 της 8ης Ιουνίου 2001, θα δημοσιευθεί στην Επίσημη Εφημερίδα των Ευρωπαϊκών Κοινοτήτων μόλις υπογραφεί από την Κοινότητα.

Λουξεμβούργο, 16 Οκτωβρίου 2001.

Για το Συμβούλιο

Ο Πρόεδρος

D. Reynders
Απόφαση του Συμβουλίου

της 26ης Ιουνίου 2001

για την προσχώρηση της Ευρωπαϊκής Κοινότητας στον κανονισμό αριθ. 106 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση τύπου ελαστικών επισώτρων για γεωργικά οχήματα και τα ρυμουλκούμενά τους

(2001/508/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχώρησης της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές ("αναθεωρημένη συμφωνία του 1958")(1), και ιδίως το άρθρο 3 παράγραφος 3 και το άρθρο 4 παράγραφος 2 δεύτερη περίπτωση,

την πρόταση της Επιτροπής(2),

τη σύμφωνη γνώμη του Ευρωπαϊκού Κοινοβουλίου(3),

Εκτιμώντας τα ακόλουθα:

(1) Σκοπός των ενιαίων διατάξεων του κανονισμού αριθ. 106 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση ελαστικών επισώτρων για γεωργικά οχήματα και τα ρυμουλκούμενά τους είναι να εξαλειφθούν τα τεχνικά εμπόδια στην εμπορία των γεωργικών οχημάτων μεταξύ των συμβαλλομένων μερών όσον αφορά τα ελαστικά επίσωτρα και να εξασφαλισθεί υψηλό επίπεδο ασφάλειας και προστασίας του περιβάλλοντος.

(2) Ο κανονισμός αριθ. 106 κοινοποιήθηκε στα συμβαλλόμενα μέρη και άρχισε να ισχύει, ως κανονισμός που αποτελεί παράρτημα της αναθεωρημένης συμφωνίας του 1958, για όλα τα συμβαλλόμενα μέρη που δεν κοινοποίησαν τη διαφωνία τους μέχρι την ή τις καθορισθείσες ημερομηνίες.

(3) Ο κανονισμός αριθ. 106 θα πρέπει να ενταχθεί στο κοινοτικό σύστημα έγκρισης των γεωργικών και δασικών ελκυστήρων και να συμπληρώσει τοιουτοτρόπως την ισχύουσα στην Κοινότητα νομοθεσία,

ΑΠΟΦΑΣΙΖΕΙ:

Άρθρο μόνο

Η Ευρωπαϊκή Κοινότητα προσχωρεί στον κανονισμό αριθ. 106 της Οικονομικής Επιτροπής για την Ευρώπη των Ηνωμένων Εθνών σχετικά με την έγκριση ελαστικών επισώτρων για γεωργικά οχήματα και τα ρυμουλκούμενά τους.

Το κείμενο του κανονισμού επισυνάπτεται στην παρούσα απόφαση(4).

Λουξεμβούργο, 26 Ιουνίου 2001.

Για το Συμβούλιο

Ο Πρόεδρος

T. Östros

(1) ΕΕ L 346 της 17.12.1997, σ. 78.

(2) ΕΕ C 274 Ε της 26.9.2000, σ. 34.

(3) Γνώμη που διατυπώθηκε στις 15 Μαΐου 2001 (δεν έχει ακόμη δημοσιευθεί στην Επίσημη Εφημερίδα).

(4) Ο κανονισμός θα δημοσιευθεί προσεχώς στην Επίσημη Εφημερίδα.
Απόφαση της Επιτροπής

της 17ης Ιανουαρίου 2001

σχετικά με την ανασύσταση αποθέματος της τράπεζας εμβολίου της Κοινότητας κατά του καταρροϊκού πυρετού του προβάτου

[κοινοποιηθείσα υπό τον αριθμό Ε(2001) 115]

(2001/69/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 1258/1999(2), και ιδίως τα άρθρα 6 και 8,

Εκτιμώντας τα ακόλουθα:

(1) Ο καταρροϊκός πυρετός του προβάτου είναι ιογενής ασθένεια των μηρυκαστικών, της οποίας φορείς είναι τα αρθρόποδα και η οποία μπορεί να προκαλέσει σημαντικές οικονομικές απώλειες στην παραγωγή προβάτων.

(2) Τον Οκτώβριο του 2000, λόγω εκδηλώσεων καταρροϊκού πυρετού του προβάτου στις Βαλεαρίδες νήσους και την Κορσική, απεστάλησαν και χρησιμοποιήθηκαν από τα οικεία κράτη μέλη οι 500000 δόσεις οροτύπου 2 της τράπεζας δεδομένων για περίπτωση ανάγκης, η οποία έχει συσταθεί μετά την έκδοση της απόφασης 2000/477/ΕΚ της Επιτροπής(3).

(3) Δεδομένου ότι, όσον αφορά την οριστική στρατηγική εμβολιασμού για το προσεχές έτος, εκκρεμεί απόφαση που θα ήταν δυνατόν να προβλέψει ανάληψη μεγαλύτερων υποχρεώσεων, είναι κατά τη φάση αυτή αναγκαία η ανασύσταση της εν λόγω τράπεζας εμβολίου για περίπτωση ανάγκης.

(4) Οι 500000 δόσεις δεν ήταν αρκετές προκειμένου να ανταποκριθούν επαρκώς στην κατάσταση στις Βαλεαρίδες νήσους και στην Κορσική, οπότε προτάθηκε η ανασύσταση του αποθέματος της τράπεζας με 750000 δόσεις.

(5) Δεν παρασκευάζεται εμβόλιο κατά του καταρροϊκού πυρετού του προβάτου από τις φαρμακευτικές βιομηχανίες τις εγκατεστημένες στα κράτη μέλη.

(6) Το εργαστήριο Onderstepoort στη Νότιο Αφρική είναι το μόνο εργαστήριο το οποίο έχει τη δυνατότητα να παράγει μονοδύναμο εξασθενισμένο εμβόλιο οροτύπου 2.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Για χρήση σε περίπτωση ανάγκης, ο γενικός διευθυντής της γενικής διεύθυνσης για την υγεία και την προστασία του καταναλωτή εξουσιοδοτείται να προβεί στις απαιτούμενες ενέργειες προς το εργαστήριο Onderstepoort στη Νότιο Αφρική για την προμήθεια 750000 δόσεων μονοδύναμου εμβολίου κατά του καταρροϊκού πυρετού του προβάτου (ορότυπος 2).

2. Στα μέτρα που αναφέρονται στην παράγραφο 1 περιλαμβάνεται η αποθήκευση εμβολίων και η αεροπορική αποστολή τους κατά τρόπο ώστε να μπορούν να αποσταλούν χωρίς καθυστέρηση στα οικεία κράτη μέλη.

Άρθρο 2

Κατ' ανώτατο όριο, η δαπάνη των μέτρων που αναφέρονται στο άρθρο 1 ανέρχεται σε 70000 ευρώ.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Ιανουαρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 160 της 26.6.1999, σ. 103.

(3) ΕΕ L 187 της 26.7.2000, σ. 56.
Απόφαση της Επιτροπής

της 23ης Νοεμβρίου 2001

για τροποποίηση των αποφάσεων 92/260/ΕΟΚ και 93/197/ΕΟΚ ως προς τις εισαγωγές ιπποειδών που έχουν υποβληθεί σε εμβολιασμό κατά της νόσου του πυρετού του Δυτικού Νείλου

[κοινοποιηθείσα υπό τον αριθμό Ε(2001) 3709]

(Κείμενο που παρουσιάζει ενδιαφέρον για τον ΕΟΧ)

(2001/828/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση και τις εισαγωγές ιπποειδών από τρίτες χώρες(1), όπως τροποποιήθηκε τελευταία από την απόφαση 2001/298/ΕΚ(2), και ιδίως το άρθρο 13 παράγραφος 2 στοιχείο α), και το άρθρο 19 στοιχείο i),

Εκτιμώντας τα ακόλουθα:

(1) Με την απόφαση 92/260/ΕΟΚ της Επιτροπής(3), όπως τροποποιήθηκε τελευταία από την απόφαση 2001/619/ΕΚ(4), θεσπίζονται οι συνθήκες υγιεινής των ζώων και η υγειονομική πιστοποίηση που απαιτούνται για την προσωρινή αποδοχή εγγεγραμμένων ίππων.

(2) Με την απόφαση 93/197/ΕΟΚ της Επιτροπής(5), όπως τροποποιήθηκε τελευταία με την απόφαση 2001/619/ΕΚ, θεσπίζονται οι συνθήκες υγιεινής των ζώων και η υγειονομική πιστοποίηση που απαιτούνται για την εισαγωγή εγγεγραμμένων ιπποειδών και ιπποειδών αναπαραγωγής και κρεοπαραγωγής.

(3) Στις Ηνωμένες Πολιτείες της Αμερικής έχουν καταγραφεί κατά την τελευταία διετία κρούσματα πυρετού του Δυτικού Νείλου σε ιπποειδή. Ένα αδρανοποιημένο με φορμαλδεΰδη εμβόλιο έχει πρόσφατα λάβει υπό όρους έγκριση από τις αρμόδιες αρχές. Επειδή τα ιπποειδή που έχουν εμβολιασθεί κατά της προσβολής από τον ιό του πυρετού του Δυτικού Νείλου δεν αντιπροσωπεύουν κίνδυνο για την υγεία των ζώων ή του κοινού, θα πρέπει να επιτραπούν οι εισαγωγές των εν λόγω ιπποειδών στην Κοινότητα, υπό ορισμένους όρους.

(4) Προκειμένου να επιτραπούν οι εισαγωγές ιπποειδών εμβολιασμένων κατά του ιού του πυρετού του Δυτικού Νείλου από χώρες περιλαμβανόμενες στη ομάδα Γ των σχετικών υγειονομικών απαιτήσεων, είναι ανάγκη να προσαρμοσθούν οι συνθήκες υγιεινής των ζώων τροποποιώντας ανάλογα τις αποφάσεις 92/260/ΕΟΚ και 93/197/ΕΟΚ.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα II Γ σημείο ΙΙΙ της απόφασης 92/260/ΕΟΚ παρεμβάλλεται η εξής νέα παράγραφος:

>PIC FILE= "L_2001308EL.004102.TIF">

Άρθρο 2

Στο παράρτημα II Γ σημείο ΙΙΙ της απόφασης 93/197/ΕΟΚ παρεμβάλλεται η εξής νέα παράγραφος:

>PIC FILE= "L_2001308EL.004201.TIF">

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 23 Νοεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 42.

(2) ΕΕ L 102 της 12.4.2001, σ. 63.

(3) ΕΕ L 130 της 15.5.1992, σ. 67.

(4) ΕΕ L 215 της 9.8.2001, σ. 55.

(5) ΕΕ L 86 της 6.4.1993, σ. 16.
Απόφαση της Επιτροπής

της 22ας Νοεμβρίου 2001

για τροποποίηση της απόφασης 98/695/ΕΚ για τον καθορισμό των ειδικών όρων εισαγωγής προϊόντων αλιείας και υδατοκαλλιέργειας καταγωγής Μεξικού

[κοινοποιηθείσα υπό τον αριθμό Ε(2001) 3694]

(Κείμενο που παρουσιάζει ενδιαφέρον για τον ΕΟΧ)

(2001/819/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, για καθορισμό των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων(1), όπως τροποποιήθηκε τελευταία από την οδηγία 97/79/EΚ(2), και ιδίως το άρθρο 11 παράγραφος 5,

Εκτιμώντας τα ακόλουθα:

(1) Το άρθρο 1 της απόφασης 98/695/EΚ της Επιτροπής, της 24ης Νοεμβρίου 1998, για τον καθορισμό των ειδικών όρων εισαγωγής προϊόντων αλιείας και υδατοκαλλιέργειας καταγωγής Μεξικού(3), ορίζει ότι η "Direccion General de Calidad Sanitaria de Bienes y Servicios (DGCSBS) de la Secretaría de Salud" είναι η αρμόδια αρχή του Μεξικού η οποία επαληθεύει και πιστοποιεί ότι τα αλιευτικά προϊόντα ανταποκρίνονται στις απαιτήσεις της οδηγίας 91/493/EΟΚ.

(2) Μετά από μια αναδιάρθρωση της κυβέρνησης του Μεξικού, η αρμόδια αρχή για την έκδοση των υγειονομικών πιστοποιητικών για τα αλιευτικά προϊόντα είναι η "Direccion General de Calidad Sanitaria de Bienes y Servicios (DGCSBS) de la Secretaría de Salud". Η νέα αυτή αρχή είναι ικανή να επαληθεύει αποτελεσματικά την εφαρμογή της ισχύουσας νομοθεσίας. Ως εκ τούτου, είναι αναγκαίο να τροποποιηθεί το όνομα της αρμόδιας αρχής που αναφέρεται στην απόφαση 98/695/ΕΚ και στο υπόδειγμα υγειονομικού πιστοποιητικού που περιλαμβάνεται στο παράρτημα A της παρούσας απόφασης.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 98/695/ΕΚ τροποποιείται ως εξής:

1. Το άρθρο 1 αντικαθίσταται από το ακόλουθο: "Άρθρο 1

Η 'Direccion General de Calidad Sanitaria de Bienes y Servicios (DGCSBS) de la Secretaría de Salud' είναι η αρμόδια αρχή του Μεξικού για την επαλήθευση και την πιστοποίηση της τήρησης των απαιτήσεων της οδηγίας 91/493/ΕΟΚ όσον αφορά τα προϊόντα αλιείας και υδατοκαλλιέργειας."

2. Το σημείο 2 του άρθρου 3 αντικαθίσταται από το ακόλουθο: "2. Τα πιστοποιητικά πρέπει να αναγράφουν το όνομα, την ιδιότητα και την υπογραφή του αντιπροσώπου της DGCSBS και να φέρουν την επίσημη σφραγίδα της εν λόγω υπηρεσίας σε χρώμα διαφορετικό από εκείνο των άλλων ενδείξεων του πιστοποιητικού."

3. Το παράρτημα A αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Νοεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 15.

(2) ΕΕ L 24 της 30.1.1998, σ. 31.

(3) ΕΕ L 332 της 8.12.1998, σ. 9.

ΠΑΡΑΡΤΗΜΑ

"ΠΑΡΑΡΤΗΜΑ Α

>PIC FILE= "L_2001307EL.002303.TIF">

>PIC FILE= "L_2001307EL.002401.TIF">"